Bereményi Géza

Bereményi Géza Sándor (született Vetró, Budapest, 1946. január 25. –) a Nemzet Művésze címmel kitüntetett, Kossuth-, József Attila- és Balázs Béla-díjas magyar író, dalszöveg- és forgatókönyvíró, filmrendező, a zalaegerszegi Hevesi Sándor Színház örökös tagja.

Élete 
Vetró Géza néven született (ősapja, Giovanni Vetro talján építőmester a 18. század elején itt telepedett le), édesapja, id. Vetró Géza a romániai katonai behívó elől szökött meg Erdélyből Magyarországra, majd fia születését követően a SAS-behívó elől szökött tovább. Édesanyja Bereményi Éva Mária. Hat éves koráig anyai nagyszülei, Bereményi Sándor és Róza nevelték a Teleki tér 9-ben. Ekkor édesanyja újból férjhez ment egy erdélyi szász sebészhez, dr. Rózner Istvánhoz, aki a nevelőapja lett. Ekkor Róznerre változott vezetékneve, 24 éves korától újra nevet változtatott: anyai nagyapja után Bereményi a neve, ugyanis a Magvető Könyvkiadónál javasoltak magyar nevet a publikációihoz.

Gimnáziumi tanulmányainak első évét az 1960–61-es tanévben a budapesti ELTE Apáczai Csere János Gyakorló Iskolájában végezte el. Ezután a Vörösmarty Gimnázium tanulója volt, ahonnét kicsapták egy fegyelmi ügy miatt. Az érettségi vizsgát 1964-ben a pápai Türr István Gimnázium és Kollégiumban tette le. Ezt követően sorkatonai szolgálatot teljesített. 1970-ben az  ELTE Bölcsészettudományi Kar olasz–magyar szakán végzett. 

1971-ig a Művelt Nép Könyvterjesztő Vállalat reklámpropagandistája, majd a Pannónia Filmstúdióban szinkrondramaturg. 1978-tól szellemi szabadfoglalkozású. 1995-ben a szolnoki Szigligeti Színházban rendezett Schwajda Györggyel. 1997–2006 között a zalaegerszegi Hevesi Sándor Színházban művészeti vezető, 2006-ban a színház örökös tagjává választotta. 1970-től Cseh Tamás állandó alkotótársa volt. 2012–2017 között a fővárosi Thália Színház főigazgatója, 2017-től tanácsadója. A Magyar Művészeti Akadémia tagja.

Négy házasságából három gyermeke született, nevelt lánya Pásztor Anna.

Kötetei 

A svéd király; Magvető, Bp., 1970
Kutyák (1975)
Poremba (1976)
Legendárium (regény); Magvető, Bp., 1978, , , 
Légköbméter (1979)
Halmi vagy a tékozló fiú (tragédia három felvonásban, Színház Alapítvány, Bp., 1979)
Trilógia (színművek: Kutyák, Légköbméter, Halmi vagy a tékozló fiú), Magvető, Bp., 1982, 
Eldorádó; Magyar Filmintézet, Bp., 1988 (Filmforgatókönyv), 
Kelet-nyugati pályaudvar. Három időjárásjelentés, ahogyan azt Cseh Tamás előadta az 1979., 1982. és 1992-es években; T-Twins, Bp., 1993, 
A feltűrt gallér. Válogatott novellák; Seneca, Bp., 1994 (Thesaurus), 
Mester Ildikó: Bereményi Géza életmű-interjú; Seneca, Bp., 1996 
A telihold dalai; fotó Novák Emil; Kulturtrade, Bp., 1997
Az arany ára. Piaci játék három felvonásban (Neoprológus, Bp., 1998)
Shakespeare királynője. Történelmi játék; Pufi Pressz, Bp., 2001 (Abakusz könyvek), , kritika
Azt meséld el, Pista. Örkény István az életéről; összeáll. Bereményi Géza, Mácsai Pál; Palatinus, Bp., 2002, , 
Legendárium; Holnap, Bp., 2004
Laura – a rendszerváltó elit tündöklése és bukása (musical, Jurás Jenő társszerzővel, a zeneszerző Horváth Károly, 2005)
Az arany ára. Hét dráma; Napkút, Bp., 2007, 
Jézus újságot olvas. Válogatott novellák; Kossuth, Bp., 2009 (Korunk klasszikusai), , , 
Vadnai Bébi. Regény; Magvető, Bp., 2013, , 
Versek; Magvető, Bp., 2016, )
Antoine és Désiré. Fényképregény az 1970-es évekből; szöveg Bereményi Géza, Vető János, fotó Vető János; Corvina, Bp., 2017, 
Shakespeare királynője. Történelmi színjáték; Cédrus Művészeti Alapítvány, Bp., 2018 (Káva téka)
Vadnai Bébi. Regény; jav. utánny.; Magvető, Bp., 2020
Levédia. Irodalmi forgatókönyv; MMA, Bp., 2020 (Láthatatlan filmtörténet)
Magyar Copperfield; Magvető, Bp., 2020, 
Azóta is élek. Összegyűjtött novellák; Magvető, Bp., 2021

Dalszövegei, műsorai 
1970 óta Cseh Tamás számára írt dalszövegei, műsorai 1992-ben Dalok címmel könyv alakban is megjelentek. A Kelet–Nyugati pályaudvar () Cseh Tamás Frontátvonulás, Jóslat és Nyugati pályaudvar című műsorainak könyvkiadása 1993-ban készült el. A Telihold dalai műsor verseit 1997-ben jelentette meg (). Mintegy 1300 közös dalt írtak.
1985 – Udvaros Dorottya Átutazó lemezének szövegírója
1987 – Básti Juli – Cserhalmi György Hallgass kicsit lemezének szövegírója
2004 – Für Anikó Alattam fák kislemezének dalszövegeit írta
2005 – Gerendás Péter Apák könyve lemezén a Váratlan lány dal szövegét írta
2005. július 14. – Balás Eszter, Munkácsy-díjas képzőművész életmű-kiállítására az Ernst Múzeumban Cseh Tamás adta elő Bereményi Géza ez alkalomra írt dalát.
2006 – Für Anikó Nőstény álom című lemezének dalszövegírója.
2008 – Férfi és Nő CD és koncert DVD, Udvaros Dorottya, Cserhalmi György, Básti Juli, Kulka János, Dés László
150 dalszöveg Cseh Tamás zenéjére; Napkút, Bp., 2008
2010 – A 30Y zenekar „Városember” című albumán a „Jó Január herceg” című dal dalszövegírója.

Néhány dalszövege:

 Lee van Cleef (Cseh Tamásnak)
 Légy ma gyerek / Tangó (Cseh Tamásnak)
 Dal a ravaszdi Shakespeare Williamről (Cseh Tamásnak)
 Micsoda útjaim (Cseh Tamásnak)
 Nagy utazás (Dés Lászlóval Presser Gábornak)
 Stollár Miki a vizicsoda (Hernádi Juditnak)
 Tíz kicsi bűnjel (Dés Lászlóval, Cserhalmi-Bástinak)
 Átutazó (Dés Lászlóval Udvaros Dorottyának)
 Hóesés (Dés Lászlóval Udvaros Dorottyának)

Filmjei 
(saját forgatókönyveiből)
1985 A tanítványok
1989 Eldorádó
elemzés
1993 A turné
2002 A Hídember
a hivatalos oldal, interjú az ÉS-ben , kritika
2004 Hóesés a Vízivárosban
2008 Irodalom
(tévéjáték saját novellájából)
2010 Apacsok

Forgatókönyvei 

1972 Romantika (r. Kézdi-Kovács Zsolt)
1977 Veri az ördög a feleségét (r. András Ferenc)
1978 Tíz év múlva (r. Lányi András)
1979 Utolsó előtti ítélet (r. Grunwalsky Ferenc)
1979 A kedves szomszéd (r. Kézdi-Kovács Zsolt)
1981 Megáll az idő (r. Gothár Péter)
1985 A tanítványok (maga rendezte)
1986 A nagy generáció (r. András Ferenc)
1987 A szárnyas ügynök (r. Sőth Sándor)
1988 Eldorádó (maga rendezte)
1988 Malacka kisasszony (r. Mész András)
1988 Utak (Fehér György)
1989 Meteo (r. Mész András)
1990 Potyautasok (r. Sőth Sándor)
1991 Vörös vurstli (r. Molnár György)
1992 A nagy postarablás (r. Sőth Sándor)
1993 A turné (maga rendezte)
1997 Szabadság tér 56 (maga rendezte TV-film)
2001 A Hídember (maga rendezte) irodalmi forgatókönyv (Can Togay társszerző): 
2005 Tóth Tamás rendező Gulácsy Lajos ihlette filmje, a Na’Conxipán forgatókönyvét készíti 
2006 Szabadság, szerelem (r. Goda Krisztina)
2023 Tündérkert (r. Madarász Isti)

Dokumentumfilmek

 Bereményi kalapja (2022)

Díjai

Jegyzetek

Források 
 Mester Ildikó: Bereményi Géza életmű-interjú; Seneca, Bp., 1996 
 Csengey Dénes: … és mi most itt vagyunk (nemzedéki esszé Cseh Tamásról és Bereményi Gézáról, 1983, ) (cikk)
 riport
 A szólás szabadsága 2005. április 10.
 Bereményi Géza művészeti vezető a Zalaegerszegi Hevesi Sándor Színházban

Magyar Művészeti Akadémia
Kadarkai Endre interjúja Bereményi Gézával az Arckép c. televíziós műsorban (2011)

További információk 
 
 Kreatív portrèfilm Beremènyi Gézàról recenzió a Librarius.hu-   2022. június 8.
 HUZATBAN, Interjú a Heti Válaszban 2006. január 19.
 Kortárs régimódi történet – a 168 órában interjú
 dalokról, filmekről, színházról mesél; a hangfelvétel letölthető mp3 formátumban. (2006. február 17.)
Próféta a saját hazájában? – Beszélgetés Bereményi Gézával  (2016)
A mezsgyén. Beszélgetőkönyv; fotó Koncz Zsuzsa, Szilágyi Lenke, Szoboszlay Gábor; Cégér, Bp., 1993 (Globe könyvek)
Bereményi Géza válogatott bibliográfiája; összeáll. Kocsis Lászlóné; II. Rákóczi Ferenc Megyei Könyvtár, Miskolc, 2008

Magyar filmrendezők
Magyar írók
Magyar forgatókönyvírók
Kossuth-díjasok
József Attila-díjasok
Budapesten született személyek
Zalaegerszegiek
Balázs Béla-díjasok
Déri János-díjasok
Nevet változtatott magyar személyek
Huszka Jenő-díjasok
Szép Ernő-díjasok
Prima díjasok
SZOT-díjasok
Budapest díszpolgárai
Magyar Művészetért díjasok
Budapestért díjasok
Artisjus-díjasok
A Nemzet Művésze cím tulajdonosai
Színigazgatók
A budapesti Apáczai diákjai
1946-ban született személyek
Élő személyek